Diari Oficial de la Generalitat Valenciana


Sumari del DOGV 5332, del 25-08-2006 (2006/9565)

RESOLUCIÓ 8/2006, de 19 de juliol, de la Presidència de l'Acadèmia Valenciana de la Llengua, per la qual es publica l'acord de la Junta de Govern, de 6 de juliol del 2006, pel qual es concedixen les ajudes per a cursos de valencià adreçats als immigrants.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5332

Data del DOGV
:   25-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/9565


Organisme emissor
:   Acadèmia Valenciana de la Llengua

Tipus de document
:   Resolució

RESOLUCIÓ 8/2006, de 19 de juliol, de la Presidència de l'Acadèmia Valenciana de la Llengua, per la qual es publica l'acord de la Junta de Govern, de 6 de juliol del 2006, pel qual es concedixen les ajudes per a cursos de valencià adreçats als immigrants. [2006/9565]  
Segons establix l'article 19 c) de la Llei 7/1998, de 16 de setembre, de la Generalitat Valenciana, de Creació de l'Acadèmia Valenciana de la Llengua, i l'article 7.5 de la convocatòria d'ajudes per a cursos de valencià adreçats als immigrants, faig públic el següent acord de la Junta de Govern, de 6 de juliol del 2006:  
Acord de concessió d'ajudes per a cursos de valencià adreçats a immigrants.  
Vist l'escrit presentat pel secretari del Comité avaluador de la convocatòria d'ajudes per a cursos de valencià adreçats als immigrants, de data 6 de juliol del 2006, en el qual es comunica la proposta de concessió d'ajudes acordada en la reunió de 5 de juliol. La Junta de Govern acorda:  
Primer  
Declarar extemporànies les sol.licituds presentades per ASIDUT (Asociación para la integración multicultural y desarrollo humano y tecnológico de trabajadores inmigrantes en las Pymes), Formación para la Fundación Siglo XXI de la Comunidad Valenciana i Centre de Recursos Just Ramírez.  
Segon.  
Adjudicar les quantitats següents a les entitats que es relacionen  
Tercer  
Prendre en consideració la suggerència feta pel Comité en el sentit de plantejar per a la pròxima convocatòria la fixació d'una quantitat fixa per hora de curs (30 €/hora) i un mòdul per material atenent al nombre de cursos.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra este acte, que posa fi a la via administrativa, es podrà interposar potestativament el recurs de reposició, o bé es podrà plantejar directament el recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del Ple de l'AVL en el termini d'un mes comptador des de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.  
València, 19 de juliol de 2006.. La presidenta: Ascensió Figueres Górriz.